|  |  |
| --- | --- |
| Møde den: 17. februar, 03. marts og 17. marts 2014  I det odontologiske studienævn  Vedr. Fremdriftsreformen  Til stede: Eva Karring, Hanne Hintze, Jes Halfdan Nielsen, Flemming Kemner, Julie Christiansen, Marie Kjerstine Møller, Louisa Hornstrup, Majbritt Halkjær  Desuden deltog Klinikleder Helle Tolboe, Timeplanlægger Gugge Smedegaard og studievejlederne Emilie Leth Rasmussen og Kasper Nedergaard. | Referat |

Arbejdsmøder om implementering af fremdriftsreformen

tandlægeuddannelsen

Studienævnet har på møderne gennemgået bachelor- og kandidatstudieordningens progressionskrav.

Nedenfor nævnes de konkrete progressionskrav på de givne semestertrin i den nuværende studieordning, samt studienævnets indstilling til ændringer i forhold til at skabe den gode/mulige vej gennem studiet, og således fjerne uhensigtsmæssige forhindringer for, at den store gruppe af studerende gennemfører på normeret tid.

Sidst i dokumentet konklusioner fra de 3 møder på øvrige drøftelser i studienævnet.

***1. semester:***

*Progressionskrav: ”Opnået kursusattest i hjertelungeredning er en forudsætning for deltagelse i Almen Klinik (Mentorordningen) på 2. semester”.*

*Indstilling: Progressionskravet fjernes idet hjertelungeredning på 1. semester udgår, som et led i besparelserne 2014 på IO. Den faglige vurdering heraf er, at tandlægeuddannelsen i lighed med f.eks. lægeuddannelsen skal sikre, at både bachelor- og kandidatstuderende opnår kompetencer i hjertelungeredning på de to uddannelser.*

*Den nuværende struktur med undervisning i hjertelungeredning én gang årligt*

*for alle årgange, anses for at være ”ønskescenariet,” idet det er et faktum, at øvelserne i hjertelungeredning løbende skal vedligeholdes for, at man kan huske dem. Imidlertid er de økonomiske og ressourcemæssige forhold ikke til stede for understøttelse heraf, hvorfor studienævnet vil anbefale, at undervisning i hjertelungeredning kun gives på 5. semester med efterfølgende udprøvning sammen med prøven i ”bedøvelse” på 5. semester, og med gentagelse ved et praktisk kursus på kandidatuddannelsens 3. semester.*

*Undervisningen i hjertelungeredning på 1. semester indeholder i dag også øvelse i brandslukning. Bibeholdelse af denne undervisning skal undersøges via IO, idet det anses for en sikkerhedsforanstaltning i forhold til håndtering af åben ild i laboratorieundervisning. Det overvejes, at lade brandøvelsen indgå i ”studiestartsmodulet”.*

***1. semester:*** *Indstillingsbetingelse i Mundtlig Anatomi: Den studerende skal have bestået skriftlig anatomi og spot for at kunne gå til mundtlig eksamen i Anatomi.*

*Indstilling: Indstillingsbetingelsen fjernes, idet kravet har været tænkt med henblik på at ”beskytte” de studerende. Denne tanke har været begrundet i, at det kan være vanskeligt at bestå den mundtlige, såfremt den skriftlige har været dumpet. Det er studienævnets vurdering, at det må være op til den studerende at vurdere, om de er klar til den mundtlige prøve, og studienævnet vil ikke fratage dem muligheden for at gøre et forsøg.*

***2.******semester:*** *Progressionskrav: 1) ”kursusattest i Almen Histologi på 2. semester skal være bestået for at kunne deltage i kursus i Oral Histologi på 3. semester”.*

*Indstilling: Progressionskravet fjernes, da det erfaringsmæssigt er yderst sjældent, at nogen dumper kurset. Det anses derfor som ”nice to have”, men ikke ”til væsentlig gene eller fare” for Oral Histologi, såfremt en studerende ikke er fuldbefaren i håndtering af et mikroskop.*

***2 og 4. semester*** *– Generelt for nedenstående fags øvelseskurser er, at kurset skal være bestået, for at den studerende skal kunne indstille sig til eksamen:*

*Kemi*

*Tandmorfologi*

*Almen Histologi*

*Oral Histologi*

*Biokemi*

*Indstilling: Progressionskravet ”indstillingsbetingelse” fjernes ved kurserne: Kemi, Biokemi, Tandmorfologi, Almen Histologi, Oral Histologi*

*Studienævnet vurdere således, at det kan forsvares, at studerende, der dumpet øvelseskurserne i Kemi, Tandmorfologi, Almen Histologi, Oral Histologi og Biokemi fortsætter uddannelsens 3. og 4. semester.*

***Problemstilling 1****: Studienævnet har endnu ikke løst udfordringen for så vidt angår 2. prøveforsøg for ovennævnte kurser. En ”hel” fremdrift skal i højere grad sikres, så den studerende ikke ”hænger” med for mange praktiske kurser.*

*Udfordringen er imidlertid både et tids- og ressourcespørgsmål, men kan måske løses ved ændring af prøveformerne og/eller kursusforløbene.*

*Studielederen vil tale med de enkelte fagansvarlige om muligheder for udbud af 2. prøveforsøg inden det efterfølgende semester, eller nytænkning af kursusforløbet, så det bliver mere ”robust” i forhold til, at den studerende får mulighed for inden kursets afslutning, at bringe sig på niveau med ”haltende kompetencer”. Alternativt bringes udprøvning af den praktiske kunnen med ind i eksamenslokalet.*

***4. semester*** *Progressionskrav 1: ”Undervisningen og prøven i Anatomitillægsmodulet i Protetik kan først tages efter påbegyndelsen af 4. semester.*

*Progressionskrav 2: For deltagelse i undervisningen i Anatomitillægsmodulet i Protetik skal Makroskopisk anatomi, basismodul skriftlog og mundtlig være bestået.*

*Indstilling: Kravet om at Anatomitillægsmodulet først må tages når man er på 4. semester fjernes. Idet fremdriftsreformen generelt tvinger de studerende frem, vil det blive meget få studerende, der vil kunne tage faget, når de ”hænger” på 2. semester.*

*Progressionskrav 2 fjernes, da der ikke tilbydes undervisning i Anatomitillægsmodulet i Protetik. Desuden ønsker studienævnet at sende de studerende et signal om, at de skal tage ansvar for egen læring.*

***4. semester*** *Progressionskrav: Bestået kursus i laboratoriekurset i Mikrobiologi og Immunologi er en forudsætning for at indstille sig til eksamen i faget Mikrobiologi og Immunologi.*

*Indstilling: Progressionskravet fjernes, idet der ligger en blokering for at starte på 5. semesters kliniske undervisning, såfremt alle kurser og eksaminer fra 1. – 4. semester ikke er bestået. Derfor er det sikret at ingen kommer videre uden kurset i Mikrobiologi.*

***Problemstilling 2:*** *Studienævnet har endnu ikke løst udfordringen for så vidt angår udbud af 2. prøveforsøg i følgende kurser:*

* *Materialelære på 1. semester, der har selvstændig kursusattest som prøveform*
* *Tandsygdomslærekursus på 4. semester, der har selvstændig kursusattest som prøveform*
* *Radiologi på 4. semester*
* *Mentorordningen på 4. semester, der har selvstændig kursusattest som prøveform.*

*Se udfordring og muligheder for håndtering under problemstilling 1!*

***5. semester*** *Progressionskrav: Alle kursusattester og prøver hørende til 1.-4. semester skal være bestået for at kunne deltage i den kliniske undervisning på 5. semester.*

*Indstilling: Progressionskravet fastholdes, idet studienævnet vurderer, at det i henhold til § 7, stk. 4 punkt 2 ”vil være til væsentlig gene eller fare for andre” såfremt den studerende påbegynder patientbehandling på 5. semester, hvilket den kliniske undervisning bl.a. indeholder.*

***5. semester*** *Progressionskrav mellem KIR 5 og FK 5 ”prøve i Lokalanalgesi, Anæstesiologi og Kulstofforilteanalgesi samt Hjertelungeredning på 5. semester skal være bestået, for at udøvelse af bedøvelse i patientbehandlingen kan praktiseres” – Prøvens navn er ”Bedøvelse” og indeholder også udprøvningen i Hjertelungeredning.*

*Indstilling: Progressionskravet fastholdes, idet en dumpet prøve i Lokalanalgesi, Anæstesiologi, Kulstofforilteanalgesi og Hjertelungeredning på 5. semester – også kaldet prøven i ”Bedøvelse”****,*** *vil være ”til væsentlig fare eller gene” for patientbehandling, der starter på 5. semester.*

*Yderligere skal der tilføjelses et indstillingskrav for* ***deltagelse*** *i prøven, der ikke foreligger i dag. Indstillingskravet er: ”For at kunne deltage i prøven i ”Bedøvelse” skal de praktiske kurser i Lokalanalgesi og Hjertelungeredning være bestået”.*

*Desuden skal det fremgå, at kursusattest i de praktiske øvelser og prøven i ”Bedøvelse” skal senest være bestået inden udgangen af 5. semester, for at kunne tilmelde sig den kliniske undervisning på 6. semester.*

***5. semester*** *Progressionskrav: ”betingelse for deltagelse i undervisningen i Farmakologi er bestået prøve i Anatomi, kemi, Biokemi og fysiologi.*

*Indstilling: Progressionskravet fjernes, idet studienævnet vurderer, at der ikke i fremdriftsreformen kan findes hjemmel til opretholdelse af kravet. Desuden har det længe været studienævnets praksis at dispensere fra kravet.*

***5. semester*** *Progressionskrav: ”betingelse for deltagelse i undervisningen i Epidemiologi og Biostatistik er, at den studerende er startet på den kliniske undervisning på 5. semester.*

*Indstilling: Progressionskravet fjernes, idet studienævnet vurderer, at der ikke fremdriftsreformen kan findes hjemmel til opretholdelse af kravet. Desuden har det længe været studienævnets praksis at dispensere fra kravet.*

***6. semester*** *Progressionskrav: ”For, at kunne starte på 6. semester, skal der foreligge en bestået kursusattest i Hjertelungeredning på 5. semester”.*

*Samt*

*6. Semester Progressionskrav: ”Prøve i Lokalanalgesi, Anæstesiologi og Kvælstofforilteanalgesi samt Hjertelungeredning på 5. semester skal være bestået, for at der kan deltages i klinisk undervisning – herunder bedøvelse i patientbehandlingen på 6. semester”.*

*Indstilling: Progressionskravet fjernes, idet der i tidligere indstilling vedr. beståelseskravet for prøven i Bedøvelse på 5. semester er taget højde for, at ingen studerende uden bestået prøve i Bedøvelse kan fortsætte den kliniske undervisning på 6. semester. Der skal ikke ligge blokering for tilmelding af de ikke kliniske fag samt Radiologi på 6. semester.*

***6. semester*** *Progressionskrav: ”Undervisningen og aflæggelse af prøve i Anatomitillægsmodulet i Kirurgi kan tidligst påbegyndes på 6. semester.*

*Indstilling: Kravet fjernes, idet fremdriftsreformen generelt tvinger de studerende frem, hvorfor vil det blive meget få studerende, der vil kunne tage faget tidligere. Desuden tilbydes der ikke undervisning i Anatomitillægsmodulet i Kirurgi.*

***6. semester*** *Indstilling til nyt progressionskrav: Studienævnet har indenfor det sidste år behandlet en sag, hvor en studerende ikke havde bestået Endodontiprøven efter 2. prøveforsøg. Den studerende blev standset i forhold til den kliniske undervisning på FK efter afslutning af 6, semester, hvilket var et nødvendigt skridt. Men denne blokering er ikke beskrevet i studieordningen, hvorfor følgende progressionskrav skrives ind i den nye studieordning:*

*”For at kunne opnå fællesklinisk kursusattest efter 6. semester, er det en forudsætning, at prøven i Endodonti er bestået. Er prøven ikke bestået, må den studerende ikke udføre endodonti på patienter.”*

***7. semester*** *Progressionskrav: Progressionskrav: ”Prøven i Oral Kirurgi skal være bestået før den studerende må foretage patientoperationer, der er en del af den kliniske undervisning”*

*Indstilling: Progressionskravet fastholdes i grundprincippet men omskrives med følgende ordlyd:*

*”For at kunne opnå kursusattest i Kliniske Fag Kir 7, skal Prøven i Oral Kirurgi skal være bestået. Er prøven ikke bestået, må den studerende ikke foretage patientoperationer på Sektion for Kæbekirurgi og Oral Patologi.*

***8.semester*** *Progressionskrav ”Opnået kursusattest i Hjertelungeredning på 7. semester er en forudsætning for deltagelse i den kliniske undervisning på 8. semester.*

*Indstilling: Progressionskravet bortfalder, idet kurset i Hjertelungeredning på 7. semester nedlægges.*

***9. semester*** *Progressionskrav:*

*1) ”8. semesters fælleskliniske kursusattest skal være opnået, for at kunne deltage i den kliniske pædodontiundervisning efter uge 42”*

*2) ”Prøven i implantologi på 9. semester skal være bestået, før den studerende må foretage implantatoperation på patienter, der er en del af den kliniske undervisning”.*

*Indstilling til progressionskrav 1) Progressionskravet lempes og formuleres således:*

*”Deltagelse i undervisningen i Pædodonti på 8. semester er betinget af, at den studerende er vurderet egnet hertil via bestået kursusattest i Kliniske Fag FK 8, betinget eller nægtet kursusattest i Kliniske Fag FK 8, hvor betingelsen eller nægtelsen skyldes mangler af kompetencer, der ikke hindrer behandling af børn.*

*Indstilling til progressionskrav 2): Progressionskravet fastholdes i grundprincippet men omskrives med følgende ordlyd:*

*For at opnå kursusattest i Kliniske Fag Kir 9, skal prøven i implantologi være bestået. Er prøven ikke bestået, må den studerende ikke foretage implantatoperation på patienter.*

***10.semester*** *Progressionskrav:*

*1) 8. semesters FK kursusattest skal være opnået, for at kunne deltage i den kliniske pædodontiundervisning.*

*2) ”Opnået kursusattest i Hjertelungeredning på 9. semester skal være opnået for at kunne deltage i den kliniske undervisning på 10 sem.”*

*3) Samtlige kursusattester fra 7-10. semester skal være bestået, før indstilling til prøven i Kandidatspecialet er mulig.”*

*Indstilling:*

1. *For deltagelse i 10. semesters kliniske undervisning i Pædodonti, skal deltagelse i 9. semesters undervisning i Pædodonti være gennemført.*
2. *Progressionskravet bortfalder. Selvom kurset i Hjertelungeredning opretholdes på 9. semester, da skal en beståelse eller dumpning heri, ikke være et progressionskrav i forhold til, at kunne starte på 10. semesters kliniske undervisning.*
3. *Dette krav slettes i studieordningen, og vi lader uddannelsesbekendtgørelsen ”tale for sig selv” § 21 stk. 6 med følgende ordlyd: ”Kandidatspecialet skal dokumentere færdigheder i at anvende videnskabelige teorier og metoder under arbejdet med et fagligt afgrænset emne. Specialet afslutter uddannelsen osv.”*

Øvrige drøftelser og konklusioner:

Forså vidt angår muligheden i fremdriftsreformen for, at indskrænke tidsfristen for beståelse af 1. årsprøven fra to til et år, besluttede studienævnet at fastholde tidsfristen på 2. år. Studienævnet vil i den kommende reformering af tandlægeuddannelsen se på, hvilke konstituerende fag, der skal indgå i førsteårsprøven.

Muligheden for at indføre studiestartsprøver, bakker studienævnet op omkring. På sigt vil uddannelsen gerne optage studerende på baggrund af eksempelvis en praktisk, skriftlig og mundtlig optagelsesprøve.

I øvrigt blev eksamensplanen for sommeren 2014 godkendt. Én studerende var imod planen. Desuden blev der meddelt to indsigelser med anmodning om ændringer af datoer. Sidstnævnte bliver bragt videre til eksamensplanlægningen, der forsøger at imødekomme ønskerne, under hensyntagen til eksaminatorer, lokaler, eksamenstilsyn m.v.

Lls/EK, 27.03.2014